सबसे पहले हमारे ज्योतिषी कमलेश त्रिवेदी ने मेष, वृषभ और मिथुन राशि के लोगों को साल 2018 के लिए खास सलाह दी है। सबसे पहले मेष राशि के लोगों को लेकर उन्होंने कहा कि, वर्ष 2018 में आपको हर क्षेत्र में सफलता पाने के लिए बेवजह के मानसिक तनाव से बचना होगा। हर परिस्थिति में साहस और आत्म विश्वास बनाये रखें। चीजों और लोगों को लेकर अपना नजरिया बदलने की कोशिश करें। वहीं वृषभ राशि के जातकों के लिए ज्योतिषी कमलेश त्रिवेदी की सलाह है कि वे रिश्तों में छोटे-मोटे मतभेदों को ज्यादा गंभीरता से न लें। अगर आप इस वर्ष सफलता प्राप्त करना चाहते हैं तो शांति और संयम के साथ काम करते हैं और सीखते रहें। मिथुन राशि के जातकों के लिए ज्योतिषी कमलेश त्रिवेदी की राय है कि अगर साल 2018 में मिथुन राशि के लोग सफलता प्राप्त करना चाहते हैं तो वे अपनी निंदा की परवाह न करें। भले ही कोई आपकी कितनी भी आलोचना क्यों न करे। करियर और अपने काम पर ज्यादा ध्यान दें, बेकार की प्रतिस्पर्धा न करें।